**Beretning for Bøtø Nor år 2018**

**Årets gang**

Årets nedbør ved pumpestationen blev 606 mm (994 mm).

Der blev pumpet i alt 16.270.920 m3. vand ud i Guldborgsund.

Elforbruget var 33.164 kwh.

Der er udpumpet 7.899.840 m3. (9.531.540 m3) fra Nordkanalen og 8.371.080 m3. (9.624.960 m3) fra Sydkanalen,

Mest nedbør faldt i januar og marts med henholdsvis 103 – og 98 mm.. I maj, juni og juli var nedbøren 42 mm. i alt. Sommeren startede sidst i april og varede til langt ind i november. Et meget tørt år uden problemer. Sommerslåningen var overstået sidst i juli, så der blev tid til ferie.

Starten på efterårsslåningen blev skubbet til midt i september, det gav plads til, at der blev klippet rigtig mange hegn hos landmændene. Der har var mange, som ikke fik klippet hegn i 2017, men i år fik alle klippet. Vi har efterhånden fået rigtig mange kunder, som ønsker deres hegn klippet.

**Vedligeholdelse af kanaler**

Vores kanaler har det generelt godt, der har dog været et par steder, hvor kanten har været skredet på Sydkanalen, men det er nu blevet rettet op.

På Nordkanalen er der stadig problemer med at få græsset til at gro nogle steder.

Arbejdsbælterne er mange steder blevet udlagt som randzoner, det gør det noget mere behageligt at køre på.

Vi har desværre også brinkejere, som glemmer at sætte hegn langs med kanalen, så deres kreaturer ødelægger skråningerne. Desuden er der en sommerhusejer, som har laver hærværk på brinken.

Jeg synes, at det er sørgeligt at Bøtø Nor skal ud med en løftet pegefinger eller indberette sagen til vandløbsmyndigheden.

Regulativet beskriver meget tydeligt, hvad man må og ikke må.

**Maskininvestering**

Vi har købt en ny Kuhn klipper, den gamle har holdt i 13 år, og det var nok et par år for meget. Vi besluttede for nogle år siden at investeringer skulle holdes på et lavt niveau, indtil vi var færdig med at renovere pumper.

Bo og Torben har været gode til det, men der er en grænse for, hvor længe der skal svejses for at holde sammen på redskabet.

Der er flere redskaber, som trænger til at blive skiftet i de kommende år.

.

**Nyt regulativ**

Jeg ved snart ikke, hvor nyt det er længere, det ene år går efter det andet, uden vi kommer tættere på at få det gjort færdigt. ( min beretning omtaler normalt kun beretningsåret, men her en undtagelse )

For godt en uge siden fik jeg en mail fra Jakob Lysholdt om, at regulativet er sat på dagsorden for udvalget for teknik og miljø den 24 juni. Det betyder at regulativet nu bliver sat i høring i 8 uger.

Vi har de sidste dage haft regulativet til en sidste gennemlæsning.

Jeg synes, vi har fået et godt regulativ, som vi bør kunne vedligeholde vores kanaler efter og samtidig få vandet til at løbe frem til pumperne.

Regulativet bliver digitalt tilgængeligt gennem det ”Digitale Vandløbs Regulativ”, her vil lodsejere nu let kan finde sit vandløb og se, hvad krav der er på det.

Pargraf 6.2 i regulativet om arbejdsbælter har en beskrivelse, som endnu ikke har vist sig brugbar.

Der er skrevet mange fine ord om at vandløbsmyndigheden kan udstede et påbud, hvis lodsejeren ikke overholder regulativet.

Jeg har været med kommunen rundt for at tage billeder af alle dem, som skal have et brev.

En håbløs opgave som man aldrig kommer i mål med.

Vi har foreslået, at Bøtø Nor klipper alle hegn ved arbejdsbæltet gratis, og så skal lodsejeren selv rydde op.

Dette har kommunen ikke vist interesse for.

**Spor i landskabet**

Der har i nogle år været arbejdet på at få lavet et ”spor i landskabet” fra reservatet til den Gl. Pumpestation. Jeg havde foreslået, at færdsel kunne foregå efter loven om færdsel i den åbne natur, men kommunen ønsker en afmærket sti.

Efter et par år uden nogen løsning, blev vi spurgt, om der måtte anlægges et spor på Bøtø Nors arealer.

Det har vi sagt ja til, selv om det ikke er den bedste løsning. Bøtø Nors partsejere får nu mulighed for at færdes på en sti, som de selv er ejer af.

**Nyt Maskinhus**

Vi afsatte sidste år penge til at begynde planlægning af en ny bygning med værksted, koldlade og mandskabsfaciliteter.

Arkitekt firmaet Friis Andersen er sat på opgaven, og der er kommet forslag til, hvordan sådan en bygning kunne bygges.

Vi er startet ud med en bygning på 700 m2, som skal ind holde de omtalte faciliteter.

Planen var at lave en bygning, som kunne passe pænt sammen med den nye- og gamle pumpestation.

Vi har tænkt på en placering som er tættere på den nye pumpestation. Det kunne give et pænere område ved madpakkehus og museum.

 Arkitekten har tegnet et fint byggeri, som vi nu skal have kigget rigtigt grundig efter.

Jeg vil tro, at der er et færdigt projekt til næste år.

**Vandplaner**

Jeg fortalte sidste år, at vi havde gjort indsigelse til Vesterringkanal**,** som man ønskede skulle med i vandplanen.

Den er nu trukket ud af planen.

Vi mangler nu at få svar på opgave 2, som handler om at de udpegede kanaler skulle være naturlige vandløb i stedet for kunstige.

Dette har vi ikke fået svar på endnu, der er jævnlig kontakt med naturstyrelsen, som ikke tør/vil komme med svar.

Jeg frygter, at det lige så stille bliver lagt over i vandplan 3, og så starter vi forfra igen.

**Til Brinkejer og Vandløbsmyndighed**

Året har været præget af alt for mange mails og samtaler og tilsyn af vandløb, uden der er blevet fulgt op på sagerne.

Jeg vil håbe, at det er sidste år, at jeg skal skrive om et regulativ, der ikke bliver efterlevet.

Der er og bliver brugt alt for mange resurser på opgaver, som burde være simple.

Til sidst en tak til Torben og Bo samt bestyrelse for godt samarbejde.